Admiterea pas cu pas

**Pasul 1: Consiliere**

Candidații trebuie să contacteze, cât mai din timp, SD-IE (vezi [[link](https://doctorat.energetica.upb.ro/contact.html" \t "_blank)]) pentru a putea fi consiliați și îndrumați pentru buna desfășurare a procesului de admitere și identificarea Conducătorului de doctorat pentru coordonarea programului de doctorat, în conformitate cu tematicile de cercetare dorite.

**Pasul 2: Înscrierea la concurs**

Înscrierea candidaților se face online, în mod continuu, în perioada 1 aprilie – 25 septembrie. Candidații trebuie să furnizeze următoarele informații și documente pentru înscrierea la concurs:

* Candidații care absolvă în cursul anului 2024 sau înainte de acest an un program de studii de masterat în Politehnica București depun în format electronic în platforma [[link](https://admitere.pub.ro/" \t "_blank)] următoarele documente:
  + Cererea de înscriere (Anexa 2) [[descarcă](https://doctorat.energetica.upb.ro/files/Documente_Admitere_2024/Anexa_2_Cerere_inscriere_2024.docx" \t "_blank)].
  + Curriculum vitae în format Europass [[link](https://europa.eu/europass/en" \t "_blank)].
  + Lista de lucrări publicate.
  + Dovada privind plata taxei de înscriere care se poate achita și online.
  + Copie buletin/carte de identitate (aflate în perioada de validitate).
  + Declarație pe propria răspundere că nu a mai beneficiat anterior de un loc bugetat la studii universitare de doctorat (Anexa 4).
  + Propunerea de tematică de doctorat (PhD Proposal) în limba română sau în limba engleză (Anexa 5) ) [[descarcă](https://doctorat.energetica.upb.ro/files/Documente_Admitere_2024/Anexa_5_Propunere_tema_2024.docx" \t "_blank)].
  + O scrisoare de recomandare de la un expert în domeniu.
* Candidații din afara Politehnica București (inclusiv cei care absolvă în cursul anului 2024 un program de studii de masterat) depun în format electronic în platforma [[link](https://admitere.pub.ro/" \t "_blank)] următoarele documente:
  + Cererea de înscriere (Anexa 2) [[descarcă](https://doctorat.energetica.upb.ro/files/Documente_Admitere_2024/Anexa_2_Cerere_inscriere_2024.docx" \t "_blank)].
  + Curriculum vitae în format Europass [[link](https://europa.eu/europass/en" \t "_blank)].
  + Lista de lucrări publicate.
  + Copii conforme cu originalul ale următoarelor documente (la semnarea contractului de studii doctorale se vor aduce documentele în original):
    - Diplome de absolvire (licență, masterat, lungă durată).
    - Suplimente la diplomă (licență, masterat).
    - Diploma de bacalaureat.
    - Certificat de naștere.
    - Certificat de căsătorie sau alt act de schimbare a numelui (unde este cazul).
  + Dovada privind plata taxei de înscriere care se poate achita și online.
  + Copie buletin/carte de identitate (aflate în perioada de validitate).
  + Declarație pe propria răspundere că nu a mai beneficiat anterior de un loc bugetat la studii universitare de doctorat (Anexa 4).
  + Propunerea de tematică de doctorat (PhD Proposal) în limba română sau în limba engleză (Anexa 5) .
  + O scrisoare de recomandare de la un expert în domeniu.

Valoarea taxei de înscriere la concursul de admitere la doctorat este de 200 RON. Pentru candidații care absolvă un program de masterat în cadrul Politehnica București taxa de înscriere este de 100 RON.

[[Accesați platformă înscriere candidați](https://admitere.pub.ro/" \t "_blank)]

**Pasul 3: Evaluarea dosarului și a candidatului**

SD-IE asigură permanent transparenţa procedurilor de selecţie şi admitere la doctorat, a criteriilor de evaluare şi a standardelor impuse candidaţilor, egalitatea de șanse și nediscriminarea de orice tip.

Conducătorul de doctorat evaluează individual dosarul de concurs al candidatului, validând sau invalidând aplicația acestuia. În cazul avizului pozitiv al Conducătorului de doctorat, urmează concursul de admitere care constă într-un interviu desfășurat online pe platforma Microsoft Teams (recomandăm astfel crearea din timp a unui cont, vezi [[link](https://www.microsoft.com/en-ww/microsoft-teams/download-app" \t "_blank)]).

În cadrul interviului, candidatul este așteptat să prezinte pe scurt parcursul său academic și profesional și, după caz, rezultatele de cercetare cele mai relevante. De asemenea, candidatul va expune tematica și preocupările de cercetare ştiinţifică vizate în cadrul tezei de doctorat, cu accent pe contribuțiile și soluțiile noi ce vor fi investigate.

În urma evaluării, candidatul primește calificativul Admis sau Respins. În cazul în care este Admis, acestuia îi este alocat un loc la programul doctoral din cadrul SD-IE. Înmatricularea la doctorat se face online în termen de 48 de ore de la data afișării rezultatelor oficiale, fiind condiționată de prezentarea dovezii privind absolvirea unui program de masterat (diploma de masterat sau adeverință de absolvire). În cazul în care programul de masterat este în curs, înmatricularea se va realiza la momentul furnizării acestora, la finalizarea programului de masterat (valabil doar pentru anul 2024).

**Pasul 4: Alocarea burselor de doctorat**

În perioada 26-27 septembrie, Comisia de admitere realizează evaluarea dosarelor candidaților declarați Admiși în vederea acordării burselor de doctorat. Candidaţii vor fi apreciaţi în raport cu nivelul de pregătire şi informare în domeniu, cu capacitatea de a evidenția orientările majore ale cercetării, cu capacitatea de a formula soluţii şi căi de rezolvare (teoretice şi experimentale) pentru tema de cercetare vizată, cât și cu privire la capacitatea de a urma programul doctoral. Criteriile cantitative de evaluare sunt prezentate în Metodologia de admitere [[link](https://doctorat.energetica.upb.ro/files/Documente_Admitere_2024/1_Metodologie_Admitere_Doctorat_2024_2025.pdf" \t "_blank)], articolul 5 (Anexa 3).

**Pasul 5: Înmatriculare** Rezultatele concursului de admitere sunt validate și afișate pe pagina de admitere a SD-IE [[link](https://doctorat.energ.upb.ro/" \t "_blank)]

* Toți candidații declarați admiși se vor înmatricula online în termen de 48 de ore de la data afișării rezultatelor (condiționată de prezentarea dovezii privind absolvirea unui program de masterat (diplomă de masterat sau adeverință de absolvire)). Înmatricularea constă în încărcarea pe platforma de admitere a dovezii de plată a taxei de înmatriculare în valoare de 50 RON. Aceasta se achită online, toate informațiile necesare fiind disponibile în platformă.
* Toți candidații declarați admiși vor completa și semna olograf contractul de studii universitare de doctorat până la începutul anului universitar 2024-2025.